### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens indstilling i overensstemmelse med erklæring fra Teknisk Udvalg af 19. februar 2020.

Socialistisk Folkepartis, Enhedslisten de Rød-Grønnes og Alternativets byrådsgrupper kunne ikke tiltræde indstillingens del om flere parkeringspladser.

Udmøntning af midler til fredeliggørelse af lokalområder i forlængelse af Mobilitetsplanen for [adresse].

### Resumé

I maj 2018 vedtog Byrådet ”Mobilitetsplan for [adresse] Midtby”. Planen indeholder et tema om ”Fredeliggørelse af lokalområder”. Byrådet har samlet afsat 20,8 mio. kr. i budget 2018 og 2020 til dette formål.

Disse midler foreslås nu udmøntet i en samlet ramme til række konkrete projekter, der bl.a. indebærer ensretning af gader, udvidede gadehjørner og gennemgående fortove, reduktion af gennemkørende trafik og hastighedsdæmpning. Samtidig indrettes gaderum, som er trygge, grønne og rolige, og som i højere grad indbyder til ophold. Dermed skabes bedre rammer for byliv.

Projekterne vil tage højde for behov for flere nedgravede affaldscontainere, ønsket om flere træer samt optimering af parkeringsforhold. De planlægges og udføres i samarbejde med de lokale fællesråd.

### Indstilling

Det indstilles:

At 1) der gives anlægsbevilling på 20,8 mio. kr. (løbende priser) jævnfør Mobilitetsplan for [adresse] og Budget 2020 til trafikal fredeliggørelse af lokalområder.

At 2) der overføres rådighedsbeløb på 4,8 mio. kr. fra 2020 til 2021 jf. afsnit 7, Ressourcer.

### Sagens forløb

09-01-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-01-2020 Magistraten

Fremsendes til [adresse] med bemærkning, at Magistraten i mødet den 13. januar 2020 anbefaler, at byrådet tiltræder Magistratsafdelingen for Teknik og Miljøs indstilling af 29. november 2020.

Rådmand Mia Mogensen tog forbehold.

Indsatskortet forenkles til byrådsbehandlingen.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 19-02-2020 Teknisk Udvalg

Stine Holst, Øivind Paulsen, Mikkel Mathiesen og Emily Eriksen kunne tiltræde indstillingen i overensstemmelse med Magistratens anbefaling.

Johannes Johnsen tog forbehold for drøftelse i gruppen.

Iver Paulsen og Ulla Dahl tog forbehold.

 26-02-2020 [adresse]
Sagens behandling blev udsat i byrådets møde den 26. februar 2020.
 11-03-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens indstilling i overensstemmelse med erklæring fra Teknisk Udvalg af 19. februar 2020.

Socialistisk Folkepartis, Enhedslisten de Rød-Grønnes og Alternativets byrådsgrupper kunne ikke tiltræde indstillingens del om flere parkeringspladser.